Universitas Kristen Maranatha

Universitas Kristen Maranatha panèka Parghuruwân Tèngghi swasta è Jhâbâ Bârâ', Indonesia sè adhâsar aghâma Kristen kennengngânna è Bandung.

 Sajârâ 
Sajâra lanjhâng Universitas Kristen Maranatha èmolaè taon 1965 kalabân èpaddhek Yayasan Parghuruwân Tèngghi Kristen Maranatha, sè èrintis sareng Bhâdhân Pendidikan Kristen Komisi Pembantu Setempat dâri Gereja Kristen Indonesia tor Bhâdhân Parghuruwân Tèngghi bân Pendidikan Kristen dâri Gereja Kristen Pasundan, kalabân osolan Parkompolan Intelegensia Kristen Indonesia cabang Bandung. Fakultas Kedokteran dhâddhi fakultas awwâl Universitas Kristen Maranatha è bâkto panèka.

Kampus partama bâdâ è jhâlân Cihampelas, èpaddhek taon 1970. Kampus sè kapèng duwâ' èpaddhek taon 1983, è jhâlân Surya Sumantri. Kantos samangkèn, pangembhângan sarana tor prasarana kuliyah terros èkalako è kampus sè kapèng duwâ', kalabân luwassâ samangkèn 130 ribu mèter persegi, èngèrèngè kalabân pangembhângan fisik è kennengngan-kennengngan laènna è kottah Bandung.

Tangghâl 11 September 1965 dhâddhi arè pamaddhekna Universitas Kristen Maranatha."Sejarah | Universitas Kristen Maranatha". www.maranatha.edu. Èarsipaghi ḍâri vèrsi aslina tangghâl 17-11-2016. Èaksès tangghâl 2016-11-16.

 Parkembhângan Universitas Kristen Maranatha 
Samangkèn Universitas Kristen Maranatha andi' 9 fakultas kalabân 3 program diploma, 18 program sarjana, 2 program profesi, bân 4 program pascasarjana. Bitongânna mahasiswa aktif samangkèn panèka lebbi dâri 10 èbuh orèng dâri pan-bârâmpan wilayah è Indonesia, jhughân mahasiswa-mahasiswa dâri lowar naghârâ Indonesia."Pengembangan | Universitas Kristen Maranatha". www.maranatha.edu. Èarsipaghi ḍâri vèrsi aslina tangghâl 17-11-2016. Èaksès tangghâl 2016-11-16.

 Panelitian bân Pangabdiyân Masyarakat 
Mènangka institusi pendidikan sè adhâsar dâ' tridarma Parghuruwân Tèngghi, Universitas Kristen Maranatha aghellâr program-program panelitian bân pangabdiyân masyarakat kalabân alibataghi sadhâjâna civitas academica.

Pan-bârâmpan program sè èpabâdâ dâlem periode 2015-2016 èantarana panèka program palatèyan bhâsa Inggris è Kabhupatèn Purwakarta; lokakarya parencanaan keuangan bân kewirausahaan dâ' panglako UMKM è ma'-semma'na kampus; palatèyan ghâbây ru-ghuru SD è Cipasung, Tasikmalaya; program palatèyan kreativitas ghâbây na'-kana' sè andi' kabhutowan khusus è SLB-D YPAC, Bandung; jhughân kagiadhân-kagiadhân donor dârâ, pangobadhân gratis, bhektè sosial, tor kagiadhân-kagiadhân laèn sè èpabâdâ è bânnya' kennengngan.

Universitas Kristen Maranatha è periode 2015-2016 ngalakonè kagiadhân-kagiadhân panelitian saè kalabân biaya dâri Yayasan Parghuruwân Tèngghi Kristen Maranatha, otabâ hasèl lako abhâreng sareng bânnya' pihak. Panelitian sè èpabâdâ kalabân dana hibah Kemristekdikti bânnya'na 28 judul panelitian, kalabân hibah sampè' 1,5 miliar. Dâlem duwâ' taon bhuruwân, dana hibah Yayasan Parghuruwân Tèngghi Kristen Maranatha sampè' 2 miliar sataonna, aropa'aghi hibah panelitian, hibah buku, tor hibah panolèsan diktat."LPPM | Maranatha". lppm.maranatha.edu. Èarsipaghi ḍâri vèrsi aslina tangghâl 17-11-2016. Èaksès tangghâl 2016-11-16.

 Sombher-sombher